### 12.    Beslutning om vurdering af Boringsnære Beskyttelsesområde

**Åbent**

Sagsnr.: 326-2019-16561       J.nr.: 09.08.24           Dokumentnr.:
326-2020-351636

**Sagstype**

Beslutning

**Resume og sagens baggrund**

Parterne bag Victoria Paulsen 2017-2021 har pålagt kommunerne
at nedbringe risikoen for pesticidforurening af grundvandet omkring almene
vandforsyningsboringer. Aftalen betyder, at kommunerne inden udgangen af 2022
skal gennemgå alle Boringsnære Beskyttelsesområder (BNBO) og vurdere behovet
for grundvandsbeskyttende indsatser. Herefter skal kommunen og vandværkerne
forsøge at indgå frivillige aftaler om pesticidfri drift.

Teknik og Miljøudvalget er tidligere orienteret om opgaven
den 8. august 2019 og 8. oktober 2020.

Administrationen har nu udarbejdet en model med forskellige
parametre til at vurdere behovet for grundvandsbeskyttende indsatser, samt
vurderet 134 Boringsnære Beskyttelsesområder ud fra denne model.

**Indstillinger**

Direktøren indstiller at:

1.    Vurderingerne af
behovet for grundvandsbeskyttende indsatser indenfor 115 Boringsnære
Beskyttelsesområder vedtages

2.    Teknik- og
Miljøudvalget får delegation til fremadrettet at vedtage ændringer i
vurderingerne, vedtage nye vurderinger eller udtage vurderinger

**Behandling**

Teknik- og Miljøudvalget, Økonomiudvalget og
Kommunalbestyrelsen

**Sagsfremstilling**

Rundt om alle indvindingsboringer er der en 25 meter
beskyttelseszone. Denne zone er muligvis ikke tilstrækkelig, og derfor har
Staten udpeget boringsnære beskyttelsesområder (BNBO) omkring alle boringer til
almen vandforsyning. Indenfor BNBO er der en øget risiko for en forurening af
grundvandet, selv ved regelret brug af godkendte pesticider og specielt ved
uheld.

Kommunerne skal, inden udgangen af 2022, gennemgå BNBO med henblik
på at vurdere behovet for grundvandsbeskyttende indsatser til beskyttelse af
nuværende og fremtidige drikkevandsinteresser mod fare fra forurening fra
erhvervsmæssig anvendelse af pesticider.

Til at løfte denne opgave er der udarbejdet en model for
vurdering af behov for grundvandsbeskyttende indsatser. Denne bygger på den arbejdsproces
som kommunerne i [adresse] i fællesskab har udarbejdet, tilpasset forholdene
i Kalundborg Kommune.

Modellen er vist i bilag 1, og indeholder følgende vurderingspunkter:

·
Vurdering af vandindvindingens forsyningsmæssige betydning

·
Konstatering af arealanvendelsen indenfor BNBO

·
Vurdering af vandindvindingens forsyningsstruktur

·
Sårbarhedsvurdering af faren for forurening af
indvindingsboringen ved erhvervsmæssig anvendelse af pesticider

·
Vurdering af forureningsrisikoen af indvindingsboringen ved spild
af pesticider

Staten har udpeget 134 BNBO i Kalundborg Kommune. Ved
gennemgang af ovenstående punkter, for hvert BNBO, er 115 BNBO’er udpeget til
at have behov for grundvandsbeskyttende indsatser. Tilsvarende er 19 BNBO’er
udpeget til ikke at have behov for grundvandsbeskyttende indsatser. De konkrete
vurderinger fremgår af bilag 2.

Vurderingerne af behov for indsatser skal ses som et
dynamisk værktøj. Dels fordi de input den bygger på er dynamiske (fx fund af
pesticider i boringen) og dels fordi størrelsen af BNBO’erne er dynamiske (fx
øges indvindingen fra boringen bliver BNBO’et større, tages boringen ud af
drift bortfalder BNBO’et). Økologiske arealer er medtaget, dels efter ønske fra
landbruget og dels fordi økologisk drift i visse tilfælde er aftaler som er
indgået og kan opsiges og dermed ikke nødvendigvis er en langvarig beskyttelse
af BNBO.

Kommunerne har også en opgave med at afsøge mulighederne for
frivillige aftaler om pesticidfri drift indenfor BNBO. Forud for en individuel
aftale vil informationerne der ligger til grund for de enkelte vurderinger
blive kontrolleret og verificeret. I tilfælde af ny information eller fejl i
vurderingsgrundlaget vil nye vurderinger selvfølgelig blive foretaget.

Hvordan processen for at afsøge mulighederne for frivillige
aftaler skal forløbe, vil blive afklaret i dialog med landbruget og vandværker
og TMU vil blive orienteret.

Da arbejdet med BNBO er dynamisk foreslås det, at Teknik og
Miljøudvalget fremadrettet får delegation til at vedtage ændringer i
vurderingerne, vedtage nye vurderinger eller udtage vurderinger.

**Økonomiske konsekvenser**

Ingen

**Bilag**

|  |  |
| --- | --- |
| Bilag 1: Model for vurdering af behov for beskyttelse af BNBO - Kalundborg Kommune | 326-2020-365954 |
| Bilag 2: Vurdering af alle BNBO i Kalundborg Kommune | 326-2020-366021 |